
www.zlatograd.bg;  e-mail:  ObA-zlatograd@zlatograd.bg

Изх.№ ………………………………
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Наложен запор върху банковите сметки на Община Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С настоящата докладна записка Ви информирам за постъпили съобщения от частен съдебен изпълнител (ЧСИ), относно наложен запор върху банковите сметки на Община Златоград, във връзка с издадени изпълнителни листове по частни граждански дела № 248/2024  и 247/2024.

Съгласно изпълнителните листове, общината е осъдена да заплати на „Е******* п*******“ **,  сума в размер на 54 075,20 лв. включваща:

 - 33 741,82 лв. – главница, представляваща остатък от дължимо възнаграждение за изпълнени СМР по Договор № 107от 28.07.2014 г.,
 - 13 565,05 лв. - законна лихва върху главницата за периода от 13.08.2021 г. до 07.01.2025 г., 
- 240 лв. -  разноски по изпълнително дело, 
- 4 108,33 лв. – такса по т.26 от Тарифа за таксите и разноските по ЗЧСИ с включен ДДС, 
- 2 420 лв. – други суми, дължими до 07.01.2025 г.(в т.ч. държавни такси, адвокатско възнаграждение и др.).
Обстоятелства, довели до възникване на задължението: 
Остатъкът от дължимото възнаграждение по Договор № 107/28.07.2014 г. възниква във връзка изпълнени строително-ремонтни дейности по полагане на асфалтова настилка на обект, включен в Инвестиционната програма на Община Златоград за 2014 г., с два източника на финансиране:

· Целева субсидия за капиталови разходи – 72 956 лв.;

· Приходи от продажба на общински нефинансови активи – 33 742 лв.

В края на 2014 година, обектът е разплатен частично със средствата от целевата субсидия. Поради нереализиране на планираните приходи от продажби на общински нефинансови активи, сумата в размер на 33 741,82 лв. остава неразплатена. 
В следващата 2015 г. този остатък е заложен в Инвестиционната програма за разплащане с приходи от продажби на общински нефинансови активи, но в рамките на реализираните приходи са извършени разплащания за други приоритетни обекти:

· 85 000 лв. – обект „Изграждане на котел на твърдо гориво в М**** „П***. *-* А***** Ш*****“ **** гр. Златоград;

· 84 500 лв. – разходи по изпълнително дело за обект „Реконструкция, ремонт и внедряване на енергоефективни мерки в сградите на ОУ „Васил Левски“ гр. Златоград, СОУ „Св. Княз Борис“ с.Старцево и ОУ “Св. Св Кирил и Методий“ с. Долен;

· 12 850 лв. – обект „Разширение на гробищен парк гр. Златоград“;

· 20 858 лв. – разходи за подобекти от обект „Интегрирано използване на термо-минералните води натрупани в геотермалната система- Ерма река- Елидже“.

Поради приоритизиране на други разходи в следващите години, този остатък остава непогасен, което довежда до съдебното производство.
С докладна записка с вх. № ОС-1136 от 25.10.2024 г. бе предложено с част от целевата капиталова субсидия да бъдат разплатени капиталови разходи от минали години, включително за този обект. Предложението не бе прието и средствата не бяха разплатени.

Настояща ситуация:
През 2024 г. Община Златоград е осъдена  да заплати  остатъка от дължимото възнаграждение в  размер на 33 741,82 лв., ведно със законната лихва върху главницата, на „Е********* п******“ **. В резултат на това са издадени изпълнителни листове № 63/21.10.2024 г. и № 92/06.11.2024 г., въз основа на които частен съдебен изпълнител е образувал изпълнително производство чрез запор на банковите сметки на общината на обща стойност 54 075,20 лв.  Съгласно постъпилите  съобщения с изх.№ 351 и 352 от 29.01.2025 г., ЧСИ е наложил запор върху банковите сметки на Община Златоград, считано от 29.01.2025 г.
С оглед на възникналото задължение и наложения запор, следва остатъкът от дължимата сума в размер на 33 741,82 лв. за обекта, да бъде включен в Инвестиционната програма на Община Златоград за 2025 г., с източник на финансиране собствени приходи.
Настоящата докладна има за цел да Ви информира за възникналата ситуация и необходимостта от предвиждане на средства за погасяване на задължението в тази бюджетна година.
С уважение, 
МИРОСЛАВ ЯНЧЕВ

Кмет на Община Златоград

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

